Foto: Facebook (Preuzeto uz dozvolu) Galerija: Čitatelj Indexa Tomo P.

DOK se Hrvatska priprema za proslavu Oluje, na granici sa Srbijom dijele se propagandni letci i DVD-i koji ju nazivaju "najvećim etničkim čišćenjem od Drugog svjetskog rata".



"Tijekom Oluje 2000 Srba je ubijeno ili nestalo, a još 250 tisuća ih je bili prisiljeno napustiti svoj rodni kraj. Operacija Oluja je najveće etničko čišćenje od Drugog svjetskog rata, Europa nikada nije doživjela situaciju u kojoj je toliki broj ljudi u tako kratkom periodu morao napustiti svoje domove", stoji u letku koji je dijeljen na GP Erdut.



Dalje se navodi da za zločine protiv Srba nitko nije odgovarao, a citirana je i objava Međunarodnog suda iz veljače ove godine, u kojoj se osuđuju zločini nad srpskim stanovništvom.

Letak na četiri jezika



Letak je objavljen na engleskom, srpskom, njemačkom i turskom jeziku, uz dramatične fotografije civila.

Tekst se nastavlja ispod oglasa

Zasad nije poznato tko je letak tiskao niti tko ga distribuira.

Na DVD-ima se pak nalazi film "Bljesak je potpalio Oluju" redatelja Aleksandra Bulata i scenarista Dragoljuba Bulata u produkciji Radiotelevizije Srbije i Srbicom filma. U filmu se pojavljuju akademkinja Smilja Avramov i Savo Štrbac, direktor D.I.C. Veritas, a korištene su snimke RTS-a, Dunav filma, Reutersa, ARD-a te Faktuma.